4. Beskrivelse og vurdering af Favrskov Kommunes specialpædagogiske indsats (Åben)
Tidl. politisk behandling BS-U, 03.12.24, pkt. 4 
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag godkende vedlagte beskrivelse og vurdering af kvaliteten i 
kommunens specialpædagogiske tilbud. 
Byrådet indgik med Budget 2025-28 en politisk aftale om at beskrive og vurdere kvaliteten af [adresse] 
Kommunes specialpædagogiske indsats (aftale F). Af aftalen fremgår det, at ”Byrådet ønsker en vurdering 
af kvaliteten i den samlede specialpædagogiske indsats, herunder både kvaliteten i specialklasser, 
specialundervisning i tilknytning til en almenklasse og anden støtte i den almene undervisning.”
I forlængelse heraf godkendte Børne- og Skoleudvalget 3. december 2024 et kommissorie, hvori det 
fremgår hvilke specialpædagogiske indsatser og datakilder der skal omfattes af vurderingen.
Børn og Kultur har i overensstemmelse med kommissoriet udarbejdet en rapport, der (1) beskriver 
organiseringen af kommunens specialpædagogiske indsats og (2) fremstiller tilgængelige data om 
resultaterne af den specialpædagogiske indsats, og på den baggrund vurderer kvaliteten af indsatsen. 
Rapporten er vedlagt sagen som bilag.
VURDERING
Børn og Kultur vurderer, at den vedlagte rapport giver en grundig og omfattende beskrivelse og vurdering 
af Favrskov Kommunes specialpædagogiske indsatser. 
Rapporten bygger på en bred datagennemgang, herunder trivselsmålinger, faglige resultater og 
fraværsdata for elever i kommunens specialpædagogiske tilbud. De mange data tegner tilsammen et 
nuanceret billede med store individuelle forskelle. Børn og Kultur identificerer imidlertid følgende fem 
overordnede hovedtendenser:
1)
Antallet af elever, der modtager specialundervisning i [adresse], er stigende.
2)
Elever, der modtager specialundervisning i tilknytning til almenklasser, opnår generelt bedre faglige 
resultater end elever i segregerede tilbud.
3)
Favrskov Kommune har de seneste år styrket mulighederne for at yde støtte inden for almenområdet.
4)
Kvaliteten af kommunens vidtgående specialtilbud er blevet løftet.
5)
Ressourcerne forskydes fortsat fra almen- til specialområdet som følge af det stigende antal elever, 
der modtager specialundervisning.
Børn og Kultur vurderer overordnet, at Favrskov Kommunes specialpædagogiske tilbud matcher 
elevgruppens forskellige støttebehov. Skolernes arbejde med inkluderende fællesskaber – herunder 
mellemformer og specialpædagogisk inspireret undervisning – har styrket mulighederne for støtte og 
[adresse]: EMN-2024-02444
Dok-ID: 3892174
Sagsbehandler: bste
Byråd
27. maj 2025  19:00
specialundervisning i almenklasser. Oprettelsen af Skoven på [adresse] har samtidig øget 
forsyningssikkerheden og kvaliteten i kommunens vidtgående specialtilbud.
Antallet af elever med specialundervisning inkluderet i almenklasser er steget markant de seneste fem år. 
Det ses som et resultat af skolernes arbejde med inkluderende støttestrukturer og et styrket fokus i 
visitationen. Børn og Kultur vurderer det som en kvalitetsforbedring, at flere elever kan få støtte og samtidig 
forblive i deres stamklasse og nærmiljø. Selvom der endnu ikke foreligger systematiske data fra [adresse], 
viser nationale analyser, at elever med støttebehov klarer sig bedre fagligt i almenmiljø med støtte end i 
segregerede tilbud. På den baggrund vurderes det, at der fortsat er potentiale i at styrke støtten i 
almenklasser. 
Til trods for at flere elever modtager specialundervisning i almenregi er segregeringen fortsat stigende. Der 
er derfor også flere elever i [adresse] specialklasser end tidligere. Kvaliteten af undervisningen i 
specialklasserne vurderes generelt at være god. Data viser dog også, at elever i specialklasser har højt 
fravær, samt lavere trivsel end elever i almenklasser – både lokalt og nationalt. Få gennemfører en fuld 9. 
klasses afgangseksamen, og under halvdelen opnår mindst 02 i dansk og matematik. Andelen, der 
påbegynder en ordinær ungdomsuddannelse, er lavere end landsgennemsnittet. 
Segregeringen har ført til stigende udgifter til takstbetalinger for skolerne. Fra 2019 til 2024 er udgiften 
steget med 10 mio. kr. Samtidig er antallet af elever med specialundervisning i almenklasser steget.
Det bemærkes, at der på landsplan ses en markant stigende segregering, og at kommunernes stigende 
udgifter til specialområdet har medført en national debat om behovet for inklusion, fremtidens organisering 
af specialtilbud og den bedst mulige anvendelse af folkeskolens samlede ressourcer til at løfte elever med 
støttebehov.
Senest har Kommunernes Landsforening i januar 2025 fremlagt en erklæring om, at flere elever skal 
inkluderes i almenskolen. Børn og Kultur følger denne nationale dagsorden tæt og vil – med afsæt i den 
vedlagte rapport – drøfte og tilrettelægge den fortsatte udvikling af de specialpædagogiske indsatser i 
Favrskov Kommune. Dette arbejde vil ske i tæt dialog med den samlede ledergruppe i Børn og Kultur og 
Børne- og Skoleudvalget. 
Derudover planlægger Børn og Kultur at inddrage den kortlagte udvikling i det kommende budgetarbejde, 
hvor Børn og Kultur vil fremlægge konkrete forslag til, hvordan rapportens fund kan adresseres på forskellig 
vis.
ØKONOMI 
Rapporten viser, at det stigende antal elever, der modtager specialpædagogiske indsatser, medfører, at 
skolernes udgifter til både inklusion og segregering er i vækst. Denne vækst medfører, at der i [adresse], 
som i mange andre kommuner, forekommer en stigende forskydning af midler fra skolernes almenområde 
til specialområdet.
INDDRAGELSE 
Rapporten er udarbejdet på baggrund af en række analyser og data, som løbende er drøftet og behandlet 
i samarbejde mellem Børn og Kultur og kommunens skoler. Den danner et solidt grundlag for den videre 
udvikling af kommunens specialpædagogiske indsatser.
INDSTILLING
Direktøren for Børn og Kultur indstiller til Byrådet:
1.
At beskrivelsen og vurderingen af Favrskov Kommunes specialpædagogiske indsats godkendes. 
BESLUTNING
Børne- og Skoleudvalget, 6. maj 2025:
Fraværende: Ingen
Indstilles godkendt. 
Økonomiudvalget, 20. maj 2025:
Fraværende: Ingen
Indstilles godkendt.
Byrådet, 27. maj 2025:
Fraværende: Doris Steffensen
Godkendt.
Bilag

Rapport -  Beskrivelse og vurdering af specialpædagogisk indsats (3898918)
